แพ็คกระเป๋ารอ! “วิษณุ” ชง ครม. เคาะหยุดยาว 4 วัน 2 ช่วง เดือนพ.ย.-ธ.ค. กระตุ้นท่องเที่ยว
แพ็คกระเป๋ารอ! “วิษณุ” ชง ครม. เคาะหยุดยาว 2 ช่วง 19-22 พ.ย. และ 10-13 ธ.ค. กระตุ้นท่องเที่ยว-เศรษฐกิจ
แพ็คกระเป๋ารอ! “วิษณุ” ชง ครม. เคาะหยุดยาว 2 ช่วง 19-22 พ.ย. และ 10-13 ธ.ค. กระตุ้นท่องเที่ยว-เศรษฐกิจ
22 ก.ย. 2563

นายวิษณุ เครืองาม รองนายกรัฐมนตรี เตรียมเสนอให้ที่ประชุมคณะรัฐมนตรี (ครม.) พิจารณาวันหยุดยาวต่อเนื่อง เหมือนที่เคยดำเนินการมาเพื่อเป็นการกระตุ้นเศรษฐกิจของประเทศ โดยจะมีการเสนอให้เป็นวันหยุดในวันพฤหัสบดีที่ 19 พ.ย.63 และวันศุกร์ที่ 20 พ.ย.63 เพื่อให้ต่อเนื่องกับวันหยุดเสาร์-อาทิตย์ จึงเท่ากับเป็นการหยุดต่อเนื่อง 4 วัน คือ วันที่ 19-22 พ.ย.63
นอกจากนี้ จะมีการเสนอวันหยุดอีกช่วงหนึ่งในเดือนธันวาคม ซึ่งเดิมวันจันทร์ที่ 7 ธ.ค.63 จะเป็นวันหยุดชดเชย “วันพ่อแห่งชาติ” แต่นายวิษณุ จะเสนอให้ไปหยุดในวันศุกร์ที่ 11 ธ.ค.แทน เพื่อจะได้เป็นการหยุดต่อเนื่อง 4 วัน คือ ตั้งแต่วันพฤหัสที่ 10 ธ.ค.จนถึงวันอาทิตย์ที่ 13 ธ.ค.63 เพื่อให้ประชาชนได้มีวันหยุดต่อเนื่อง และออกมาท่องเที่ยวเพื่อเป็นการกระตุ้นเศรษฐกิจ